“Yə́bə́gə̄ nâ wanɔŋ byá á mɔ́ mábá nə́ bə́ bə̄lán ai byá á bīsíé yā ébə̌m bíkóán. Wayi byá və̄ mvóg Lévi, mod ósə anə́ ésīē dzíé.” 6Ńdɔ̄ Mósɛs a ngánɔŋ bikálíg ai nyag, á mǎn və̄ mvóg Lévi. 7Bɔ́n bə́ Gersôn, a və́ bɔ bikálíg bíbɛ̄ ai nyag ényi anə́ ésīē dzábán. 8Bɔ́n bə́ Merari, a və́ bɔ bikálíg bínyi ai nyag mwom anə́ ésīē yā bə́ ngábə́ bə̄lə́ naa bə́ bɔɔ á édzóē Itamâr, mɔ̂n fada Áron. 9Bɔ́n bə́ Kehat ḿbɔ̄ a ndzí kig və́ dzóm, amú ḿbɔ̄ bə́ ngábə́ bə́ yəan bəgə̌ mīḿfúfúb mə́túnuŋa á bītúl. 10Ńdɔ̄ hḿ mīńtómbā mí ngávə́ bīfái ású ámōs yā bə́ ngáfúbu alatâr, ámōs bə́ ngáwɔ́bɔ̄ nyé ḿbɔ́n. Ńdɔ̄ bə́ ngázu ai bifái byábá ósū álatâr. 11Ńdɔ Ǹtondôbə a dzó ai Mósɛs nâ: bə́ bɔ̄ nâ, anə́ ámǒs, ǹtómba m̀bɔ́g ó sɔ́ ai bifáī bíé ású éfúbu alatâr. 12Nahsôn, mɔ́n Aminadav yǎ ndá bod Yúda, énye fɔ́ɔ́ á ngābə́ é mod osú naa a zu ai bifáī bíé.